Diari Oficial de la Generalitat Valenciana


Sumari del DOGV 8192, del 18-12-2017 (2017/11017)

DECRET 199/2017, de 15 de desembre, del Consell, pel qual renova el nomenament d'un vocal del Consell d'Administració de l'Autoritat Portuària de València.
-----------------------------------------------------------------------------------------------------------------------------------------------------------

### Dades del document

Número de DOGV
:   8192

Data del DOGV
:   18-12-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/11533


Data del document
:   15-12-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * València
    * instal·lació portuària

DECRET 199/2017, de 15 de desembre, del Consell, pel qual renova el nomenament d'un vocal del Consell d'Administració de l'Autoritat Portuària de València. [2017/11901]  
L'article 30.1.c del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, estableix que aquests consells estaran formats, respectivament, per la Presidència de l'entitat, la Capitania Marítima i 13 vocalies.  
  
L'article 30.2 del text refós disposa que la designació dels vocals haurà de fer-se, necessàriament, a proposta de les administracions públiques i entitats i organismes representats en el consell d'administració. Així mateix, indica que la separació i nomenament dels vocals dels consells d'administració de les autoritats portuàries serà acordada per l'òrgan competent de la comunitat autònoma, a proposta de les organitzacions, organismes i entitats a què aquells representen.  
  
Correspon al Consell l'esmentada competència en virtut de l'article 17.b de la Llei 5/1983, de 30 de desembre, de la Generalitat, del Consell.  
Mitjançant el Decret 170/2013, de 15 de novembre, del Consell, es va designar Salvador Navarro Pradas com a vocal del Consell d'Administració de l'Autoritat Portuària de València en representació de l'Administració de la Generalitat. En complir-se quatre anys ha vençut la duració del nomenament; i el Consell estima procedent renovar-lo.  
  
En conseqüència, d'acord amb l'article 28.c de la Llei 5/1983, a proposta de la consellera d'Habitatge, Obres Públiques i Vertebració del Territori i amb la deliberació prèvia del Consell, en la reunió de 15 de desembre de 2017,  
  
  
DISPOSE  
  
Renovar el nomenament de Salvador Navarro Pradas com a vocal del Consell d'Administració de l'Autoritat Portuària de València, en representació de l'Administració de la Generalitat, amb efectes des del dia de la publicació d'aquest decret en el Diari Oficial de la Generalitat Valenciana.  
  
València, 15 de desembre de 2017  
  
El president de la Generalitat,  
XIMO PUIG I FERRER  
  
La consellera d'Habitatge, Obres Públiques i Vertebració del Territori,  
MARÍA JOSÉ SALVADOR RUBERT